
Caput  I. 

Veteribus  notum  jam  erat,  abscessus  in  hepate 
oriri  posse,  sed  in  eorum  formationem,  causas  et 
diversitates  parum  inquisiverunt.  Cum  vero  pri- 
mum medici  in  corporis  humani  anatomia,  secandis 
sedulo  et  inspiciendis  cadaveribus,  maiorem  operam 
collocare  coepissent,  hepatis  praeter  cetera  absces- 
sus erant,  ad  quos  investigandos  aciem  adverterent. 
Ex  proximi  seculi  auctoribus,  qui  de  hac  re  maxime 
meruerunt,  memoratu  digni  habentur  Bonnet  1), 
Morgagnius  2),  Lieutaudus3)  et  Petitus  filius  4). 


1)  Theopb.  Bonnet  Scpulchrctum  anatomicum  anat.  pract. 
Gencv.  1679. 

2)  Morgagni  de  sedibus  et  causis  morborum  1779  Epist 
XXXVI. 

3)  Lieutaud  Ilistor.  anat.  med.  rec.  et  suppi,  locupl.  V,  III. 
1796—  1802.  Got.lia. 

4)  Memoires  de  1’Acadcmie  de  Chirurgie  Vol.  II. 

Jam  vero  hac  nostra  aetate  Franco-Galli  in  augenda 
et  amplificanda  anatomiae  pathologicae  scientia  ex- 
cellucrunt , nec  possumus  sine  magna  reverentia 
clarissimorum  virorum  Bichati,  Cruveilhieri , Laen- 
neci,  Louisii,  Lobsleinii,  Gendrini  et  aliorum  no- 
mina pronuntiare.  Ad  hanc  dissertatiunculam  con- 
scribendam, Gendrini  1),  Lobsteinii  2)  Louisii  3) 
et  Bonneti  4)  operibus  praecipue  usus  sum.  E plu- 
ribus Anglorum  operibus  de  hac  re  latius  disseren- 
tibus scilicet:  Lind.  on  the  diseases  of  Europeans 
in  hot  climates  1775,  Saunders  on  the  structure 
and  diseases  of  the  liver  1805,  Annesley  Resear- 
ches  into  the  pathology  and  treatment  of  the  prin- 
cipal  diseases  of  India  1828,  Clarke  of  the  diseases 
on  long  voyages  to  hot  climates  1778,  fructus  ca- 
pere non  potui,  propterea  quod  librorum,  quos  no- 
minavi usus,  quem  magna  cum  contentione  exopta- 
bam ac  subsequebar,  mihi  prorsus  tamen  defuit. 
Nec  minus  harum  dissertationum  usus  mihi  erat 
negatus:  Ritsch  Dissert.  de  hepatis  abscessibus  a 
laesionibus  capitis  1766,  Haase  de  abscessibus  he- 


1)  Geudrin,  anatomisclie  Bcscbrcibung  der  Enlziindung  und 
ihrer  Folgen.  a.  d.  F. 

2)  Lobstein,  Traite  dc  1’Anatomie  patbalogique.  Paris  1829. 

3)  Louis,  anatomiscb-patbologisclie  Untcrsucbungen  aus  dem 
Franz.  vou  Biinger. 

4)  Bonuet,  iiber  die  Natur  und  Ilcilung  der  Lebcrkraukbei- 
tcu  yon  Fitzler.  Ilmenau  1830. 


patis  1776,  Zanda  de  hepatitide  praesertim  scro- 
pliulosa  1824,  Richcrand  sur  les  abces  du  foie,  qui 
accompagnent  les  plaies  de  la  tete,  in  Journ.  de 
IVIedecine  par  Corvisart,  Leroux  ctBoyer  an.  \ III, 
Ackermann  von  Entziindung  der  Leber  und  deren 
Endigung  in  Eiterung  in:  Bemcrkungen  iibcr  dic 
Kenntniss  und  Kur  einiger  Krankheiten , Heft  6. 
No.  I.  Weissenborn,  von  dem  Eitergeschwiire  der 
Leber  cte.  1786. 

Nemo  igitur,  deficientibus  adeo  auxiliis  exspec- 
tabit, ab  omnibus  partibus  absolutam  me  hanc 
materiem  esse  tracturum,  cum  etiam  si  illa  large 
suppeditantur,  juveni  tamen,  paucos  tantum  annos 
in  medicina  versato,  semper  sit  difficile,  dissertatio- 
nem conscribere,  quae  doctissimorum  et  peritissi- 
morum  medicorum  applausu  gaudeat.  — 

Caput  II. 

Hepatis  morbi  valde  sunt  numerosi  diversique, 
ut  omnium  organicarum  partium  morbi,  quarum 
structura  est  minus  simplex,  et  quae  idcirco  ad 
conservandam  vitam  animalem  maximi  sunt  mo- 
menti. Sic  telae  cellulosae  et  membranarum  morbi 
magnam  nobis  varietatem  non  praebent,  cum  maxi- 
me inflammationis,  suppurationis,  indurationis,  hu- 
moris aquosi  vel  mucosi  collectionis  abnormis  et 
formationis  praeternaturalis  finibus  circumscriban- 
tur. Telae  corneae  morbi  pauciores  adhuc  pathe- 

matis  formas  amplectuntur,  ut  curvationem  unguium, 
epidermidis  crassitiem  et  exsquamationem,  alopeciam 
et  plicam  polonicam.  Quibus  nominatis  malis  quam 
sunt  majoris  momenti  et  diversitatis  intestinorum 
morbi,  ad  quorum  fabricam  plures  telae  conferunt, 
et  quorum  ipsa  structura  composita  proclivitatem 
ad  morbos  parit,  qui  in  mechanicis  magis  causis 
originem  quaerunt.  Sic  icterus  nasci  potest,  si 
ductus  choledochus  bilis  vel  sanguinis  vel  puris 
concrementis  ita  est  occlusus,  ut  bilis  in  duodenum 
pervenire  non  possit;  sic  persaepe  dyspnoea  et 
asthma  exoriuntur  in  iis  hominibus,  qui  in  negotiis 
suis  materiem  quandam  pulverulentam  inspirando 
in  pulmones  inducunt,  ut  est  apud  politores,  mo- 
litores et  lapicidas.  Praeter  fabricam  complicitio- 
rem  non  est  etiam,  in  considerandis  partium  nobi- 
liorum morbis  negligendus  consensus  seu  sympathia, 
quam  habent  cum  aliis.  Justo  longius  evagarer, 
si  hunc  nobiliorum  organorum  nexum  clarius  ex- 
ponere vellem,  quamobreni  sufficiat  nobis,  ut,  quae 
sequuntur,  melius  intelligantur,  de  nonnullis  hepa- 
tis sympathiis  uberius  loqui. 

Ilepar  certe  pro  ejus  functione,  organon  pur- 
patorium,  quod  nornen  jam  veteres  ei  donabant, 
appellari  potest;  quare  cum  organis  iis  quae  maxi- 
mam functionum  similitudinem  offerunt,  maximum 
id  habere  consensum  necesse  est.  Cutem  igitur  in- 
ter externam  et  hepar  mihi  quidem  accuratissimus 

videtur  consensus  adesse,  quod  praesertim  hepatis 
morbis  probatur.  Johnson  1)  ad  hanc  rem  expo- 
nendam luculentissime  scripsit,  cum  dicat,  secre- 
tione cutis  aucta  multos  hepatis  morbos  esse  prae- 
cavendos atque  sanandos,  quae  quidem  sententia 
ab  aliis  viris  peritissimis , quibus  in  calidis  regio- 
nibus occasio  data  est,  hepate  laborantes  frequenter 
observandi,  comprobatur  £).  Qui  nexus  ut  clarius 
eluceat,  de  cutis  et  hepatis  functionibus  dicendum 
est.  Harum  partium,  hepatis  scilicet  ac  cutis  secre- 
tiones in  regionibus  calidis  maxime  sunt  adauctae, 
quod  e pulmonibus  non  ita  multum  acidi  carbonici 
ac  in  regionibus  frigidis  exspiratur,  et  partes  car- 
bonicae  oxydatione  majore  celerius  formantur.  Sin 
igitur  cutis  secretio  aliquo  modo  impediatur,  hepar 
maximo  sibi  damno  partes  carbonicas  secernendas 
in  se  suscipit.  Notum  vero  est,  metastases  a cute 
in  hepar  non  ita  raro  occurrere,  quare  inter  causas 
morborum  hepatis  chronicorum  herpes,  scabies  alii- 
que morbi  cutanei  regressi  numerantur.  At  erysi- 
pelas quoque  exanthematica  sagacissimorum  medi- 
corum sententia  in  hepate  sedem  agnoscit,  et  non 
raro  in  variolarutn,  scarlatinae,  morbillorum,  rubco- 
larum,  miliarium  esseracque  decursu  apparatus  bi- 
liarii  affectiones  observantur.  Plurimum  de  con- 
sensu hepatis  cum  cerebro  scriptum  est,  qui  revera 

1)  Cf.  Johuson  an  essay  on  tlie  morbid  scnsibilit.y  of  the 
stomach  Lomlon  1827. 

2)  Ct.  liasper  uber  tlie  Natur  und  Hcilung  der  Krankheitca 
in  deu  Tropenlamlern.  Kpz.  18J1.  \ol.  I. 

etiam  magnus  minimeque  negandus  est,  etsi  he- 
patis abscessuum  nimis  frequentius  causae  in  capi- 
tis laesionibus  collocabantur.  Itaque  viri  celeberri- 
mi Morgagni  Licutaud  ct  Louis  dynamicum  horum 
abscessuum,  capitis  laesiones  subsequentium  ortum 
negant,  causaque  primaria  iis  conquassatio  hepatis 
apparet,  quod  propter  laxiorem  sui  suspensionem 
redigi  in  statum  morbosum  dicunt,  ita  quidem  ut 
in  cerebro  morbi  causa  nulla  sit.  Quanquam  maxi- 
mum hepatis  ct  cerebri  consensum  esse,  indiciis 
variis  efficitur.  Vide  animi  in  se  ipsum  conversi, 
tristem  sollicitamque  affectionem  ejus,  qui  ex  hepate 
laborat,  idque  quod  multis  observatum  est,  animi 
morborum  atque  perturbationum  propriam  sedem 
in  hepate  esse.  Notum  est  enim,  si  quis  aut  ira 
gravi  excitatus  aut  moerore  depressus  fuerit,  haud 
raro  cum  ictero  ceterisque  hepatis  morbis  laborare. 
Multis  autem  observationibus  1)  probatum  est,  ip- 
sam originem  hepatis  abscessuum  dynamicam  esse, 
effectam  capitis  vulneribus.  Qua  in  re  omnes  hoc 
tempore  medici  consentiunt.  Ceterum  inter  ipsum 
lien  et  hepar  quidam  consensus  est.  Hoc  enim  si 
morbis  chronicis  laborat,  haud  raro  lienis  quoque 
morbosa  quaedam  conditio  reperitur  2).  Alias  mi- 
noris mom  enti  sympathias  mitto  hoc  loco,  monuisse 

t 

1)  Bcrtrand,  Memoires  sur  les  absces  de  foie  ele  in  „Mc- 
moires  dc  1’Academie  de  Chirurgie.  Tom.  Iit. 

2)  Cf.  Chisholm  a manual  of  the  climate  and  diseases  of 
tropical  countries.  Loud.  1822. 

id  sufficiat,  quod  cl.  Ricliterus  prodit,  eorum,  qui 
exstincti  phtisi  pulmonali  essent,  saepe  hepatis  for- 
mam et  conditionem  abnormem  reperiri. 

Caput  III. 

Morbos  hepaticos  multo  frequentiores  in  terris 
calidis  esse  quam  in  terris  temperatis  non  est  quod 
dubitetur,  praesertim  quum  et  per  se  haec  res  ad 
modum  probabilis  sit,  et  virorum  clarissimorum  vi- 
rorum Johnsoni,  Chisholmi,  Mosclci  et  praecipue 
Annesleii  observationibus  satis  firmata  1).  Moi’bis 
qui  in  terris  calidis  grassantur,  hoc  proprium  est, 
ut  corporis  partium  liquidarum,  ad  quas  bilis  quo- 
que pertinet,  in  organis  maxime  chylopoeticis  se- 
cretio turbetur:  diarrhoea  quidem  febresque  gastri- 
cae et  biliosae  in  his  terris  frequentissimae  sunt. 
Quas  ut  profectas  ex  terrae  coelique  natura  iud ice- 
mus, id  potissimum  suadet,  quod  qui  ex  nostris 
terris  temperatioribus  eo  profecti  sunt,  regionesque 
tropicas  incolunt,  ii  morbis  ex  aucta  bilis  secre- 
tione ortis,  maxime  obnoxii  reperiuntur  2).  Is  qui 
hanc  rem  potissimum  inquisivit,  Annesley,  in  In- 
diae orientalis  iis  regionibus,  quas  hoc  tempore  foe- 
derati isti  mercatores  possident,  propter  morborum 


1)  Cl’.  Sclmurrers  medizinisclic  Topographie, 

2)  Haspcr  1.  c.  Yol.  I. 

magnam  frequentiam  numerorum  quandam  ratio- 
nem instituit.  Omnes  hujus  terrae  morbos  compu- 
tans ille,  ceterorum  morborum  ad  morbos  hepati- 
cos hanc  rationem  effecit:  5 — 22:100  i.  e.  quibus 
in  locis  morbi  hepatici  rarissimi  sunt,  inter  centum 
aegrotantes  quinque  reperiuntur,  qui  ex  hepate  la- 
borant; in  provincia  vero,  cui  nomen  est  Centre- 
division,  qua  in  terra  Arellore  et  Arcot  oppida  sita 
sunt,  in  nosocomio  inter  centum  aegrotos  ille  vi- 
ginti  et  duos  hepaticos  invenit  1).  Ac  mihi  quidem 
etsi  quae  sit  in  Europa  hepatis  morborum  ratio  ad 
ceteros  morbos  haud  constat,  in  Germania  certe  illi 
multo  rariores  esse  videntur.  In  nosocomio  regiae 
hujus  urbis  militari,  in  quo  unum  mensem  interfui 
chirurgi  publici  munere  fungens,  quo  tempore  fere 
centum  et  octoginta  aegrotantium,  quorum  praeter 
syphiliticos  centum  admodum  morbis  internis  la- 
borabant, hepatis  morbum  nullum  reperi.  Idem  de 
nosocomio  nostro  Charitatis  valet:  in  stationibus, 
quas  internas  vocant  hepatis  morbi  rariores  sunt, 
dam  si  varias  hominum  aetates  hepatis  morbis 
maxime  obnoxias  respiciamus,  sta  uendum  fortasse 
sic  est:  rariores  hepatis  morbi  aetatis  infantilis  ac 
puerilis  quam  juvenilis  ac  virilis  reperiuntur. 

Nam  praeter  icterum  neonatorum  aetatis 
hujus  tenerrimae  hepatis  morbi  fere  nulli  sunt, 


1)  Cf  ihisper  1.  c.  Toin.  1. 

quanquam  ipse  foetus  non  caret  tuberculis  1), 
quae  quidem  etiam  in  pueris  frequentius  et 
iuvenibus  atque  baud  raro  in  omnibus  organis 
observantur.  Verum  ab  aetatis  anno  vicesimo  he- 
patis morbi  frcquentiores  sunt.  Est  enim  hoc  quasi 
stadium  quoddam,  quo  si  perventum  est,  molliri 
snppurarique  hepatis  tubercula  incipiunt.  Si  igitur 
iuvenes  hepatis  morbis  chronicis  laborant,  nisi  aut 
causa  quaedam  mechanica  aut  inflammatio  acuta 
adfuerit,  pathema  plerumque  videatur  hepatis  tu- 
berculis tribuendum.  In  iis  quidem,  quas  Louis 
publici  juris  fecit,  hepatis  abscessuum  observationi- 
bus quinque,  quarum  tres  sunt  in  hominibus  fac- 
tae, qui  paulo  plus  quam  annos  viginti  expleve- 
rant, de  duobus  illorum  dyscrasia  hac  tuberculosa 
aperte  prodita  est.  Annis  provectiores  homines 
frequentius  hepatis  morbis  aliis,  veluti  concremen- 
tis biliariis,  hepatis  induratione  2)  desorganisalionc 
scirrhosa  atque  steatomatosa  3)  laborant.  Tametsi 
ipsi  provectiori  aetati  hepatis  tubercula  non  pror- 
sus desunt.  (Lobstcin)  Clarkius  4)  in  viris  hepatis 


1)  Cf.  Lobstein  traite  fle  1’Anatomie  pathologique.  Tom,  I. 

2)  Cf.  Baillie,  Anatomic  des  kraiikhaften  Baiies  elc.  von 
Soemraeriug  1795. 

3)  Cf.  Bleulaud  otuiiu  academicum  tab.  XXV  I.  el  XX\  ii. 
1828. 

4)  Clarke  1.  c. 


12 


abscessus  multo  frequentiores  esse  quam  in  mulie- 
ribus observavit,  quorum  hanc,  msi  fallor,  ratio- 
nem constituit  1 : 33.  — 

Verum  ut  et  dissertatio  mea,  quid  complecta- 
tur potissimum,  perspiciatur,  et  ipse  ordine  quodam 
ac  via  progrediar,  duas  facio  partes,  alteram  ana- 
tomicam alleram  nosologicam. 


» 

Pars  anatomica. 


Caput  IV. 

Ut  in  omnibus  corporis  partibus  mollioribus 
fieri  potest,  ut  abscessus  oriantur,  ita  haud  raro 
iidem  in  hepate  quoque,  organo  quodam,  quod 
propter  sanguinis  ubertatem  maximeque  sanguinis 
venosi  copiam,  propriumque  suum  munus,  ita 
comparatum  est,  ut  non  solum  ad  inflammationes 
chronicas,  verum  etiam  ad  id,  quod  inde  sequi  so- 
let, maxime  inclinet.  Ttaque  Portalus  1)  etiam 
dixit,  hepar  inflammationibus  propterea  saepe  ob- 
noxium esse,  quoniam  in  vasis  sanguiferis  venae 
arteriis  quodammodo  angustiores  reperirentur.  Hinc 
fortasse  causa  repetenda,  quod  in  nostris  terris  acuta 
hepatis  parenchymatis  inflammatio  raro  observa- 
tur 2).  Quum  igitur  hepatis  abscessus  ipsius  he- 
patis inflammationem  seu  acutam  seu  chronicam 
subsequantur,  haud  ab  re  erit,  rationem  ac  viam 
anatomicam,  qua  abscessus  illi  existant,  hoc  loco 
exponere. 


1)  Portal  cours  cTAnatomie  Tom.  V. 

2)  Baillic,  Anatomic  des  krankhaften  Baucs. 

Inflammatio  hepatis  incipiens  bruncum  ejus 
colorem  reddit  rubrum  subviolaccum  et  simul  pa- 
renchyma hepatis  perspicue  condensatur,  quare  id 
ipsum  mollius  quam  m sano  statu  invenitur.  Si 
parenchyma  manu  disrumpitur  non  amplius  per- 
spiciuntur puncta  illa  lutea,  quae  in  hepate  sano 
apparent.  Acini  ejus  sunt  minus  distincti  et  pars 
laborans  facilius  frangitur.  Tumor  hepatis  insig- 
nis fit  et  in  ductuum  biliariorum  ramulis  fuscus 
vel  flavus  viscidus  humor  invenitur.  In  intimo  he- 
pate striae  conspiciuntur  violaceo-bruneae,  marmo- 
reae, quae  sanum  sensim  colorem  adipiscuntur. 
Aucta  inflammatione  coloris  rubor  adaugetur,  simul- 
que  striae  illae  majores  sunt,  magis  distinctae  et 
maculas  intersertas  exbibent,  quae  livido  colore  prae- 
ditae sunt.  In  his  locis  parenchyma  caret  densi- 
tate naturali,  fracidum  fit,  ut  acini  fere  plane  eva- 
nescant. Quarum  macularum  pars  media  molliri 
incipit,  et  tum  humor  serosus  vel  viscidus  luridus- 
que  invenitur.  Fieri  autem  potest,  ut  hae  maculae 
per  totum  hepar  dispergantur,  quo  fit  ut  punctis 
distinctum  videatur.  lloc  igitur  in  statu  partes 
maxime  aegrotantes  in  externa  superficie  colorem 
cx  bruneo  virescentem  et  saepe  nigrescentem  asse- 
quuntur, neque  in  inflammationis  gradu  majore 
bilis  in  ductibus  biliariis  invenitur,  sed  interdum 
serum  sanguinolentum  brunei  coloris;  membrana 
vero  mucosa  hos  ductus  obtegens  est  saturate  ru- 

bra.  Pus  nascitur  in  mediis  illis  maculis  et  qui- 
dem ita,  ut  plura  puris  grana,  magnitudine  hor- 
deoli, non  procul  inter  se  distantia  appareant.  Pus 
sensim  in  unum  congestum  atque  conjunctum  in 
abscessibus  magnitudine  fabae  invenitur,  qui  puru- 
lentum, viscidum  humorem  vel  serosum  vel  lacteum 
llavi  et  virescentis  coloris  in  se  continent.  Parie- 
tes hos  abscessus  circumdantes  maxime  sunt  molli- 
tae atque  ex  flavo  bruneo  colore  tinctae  et  ple- 
rumque punctis  purpureis  et  sanguine  exsudato  in- 
termixtae cernuntur.  Pus  non  diu  in  parvis  sini- 
bus moratur,  cum  eorum  parietes  corrodantur,  tela 
eorum  quasi  in  pus  diffluente,  eoque  turbidum  te- 
naciusque  fit,  et  majorem  consistentiam  nanciscitur. 
Postremo  pus  inclusum  est  magnis  cavitatibus  et 
nigrescentem  quandam  materiem,  quae  a sanguine 
venosa  est  relicta,  in  se  continet.  Quae  cavitates 
quum  sinuosa  plerumque  sint,  eorum  ortus  ex  plu- 
ribus abscessibus  parvis  facile  intelligitur.  Eaedem 
varia  ratione  inter  se  conjunctae  membrana  subalba 
impellucida  vestiuntur,  ex  cujus  propria  qualitate 
cl.  Louis  abscessuum  aetatem  sibi  efficere  videtur, 
cum  dicat,  hanc  membranam  in  abscessibus  novis 
esse  mollem  faciliusque  frangendam,  in  veteribus 
vero  duram  et  solidam. 


\ 

Caput  V. 

Jamiam  explicata  formationis  abscessuum  inflam- 
mationem subsequendum  (praecipue  autem  Gendrini 
incpiisitionibus  hac  in  re  nisus  sum)  nunc  de  ortu 
hepatis  abscessuum,  epii  e tuberculis  originem  su- 
munt, nonnulla  proferam.  Non  dubitandum  est, 
si  sententias  amplorum  et  fide  dignissimorum  ho- 
minum consideras,  in  hepate  quoque  tubercula  in- 
veniri. Morand  in  commentatione  quadam,  quae 
legitur  in  Memoires  de  1’Academie  de  Ghirurgie 
vol.  II.  de  hepatis  tuberculis  jam  mentionem  facit, 
clarius  et  uberius  de  hac  re  loquitur  Baillie,  qui 
cum  de  ceteris  in  hepate  concrementis  et  formatio- 
nibus abnormibus  loquitur,  ait:  Reperiuntur  non- 
nunquam  sed  potius  rarissime  in  hepate  tubercula, 
quae  pulmonum  tuberculis  plane  sunt  similia.  In 
cadavere  quodam,  in  quo  scrophulosi  vitii  signa 
exstabant,  Baillie  tumorem  in  hepate  invenit  sub- 
rubrum non  parvae  magnitudinis,  qui  pus  crassum 
continebat.  Lombardi  et  Annesleii  observationes 
plura  tuberculorum  hepatis  exempla  nobis  exhibent. 
Testante  Lobsteinio  1)  tuberculum  est  corpusculum 
plerumque  orbiculatum  subalbum  vel  flavum  vel 
fuscum,  propria  praeditum  substantia,  quae  analo- 
giam cum  sanarum  partium  substantia  minime  ha- 


l)  Lobstein  traitr  dAnatomic  pathologique  t.  I. 

bet,  et  in  omnibus  ejus  formationis  gradibus  ne 
vestigium  quidem  organisationis  offert.  Tuberculi 
magnitudo  variatur  a grano  milii  usque  ad  ovi  gal- 
lini  volumen.  Et  parva  quidem  tubercula  formam 
regularem  et  rotundatam  habent,  majora  sunt  irre- 
gularia lobosa  atque  gibbera.  Poito  in  glandulis 
subrenalibus,  in  glandula  prostata,  epididymide  in 
ipsa  denique  ossium  substantia  tubercula  non  raro 
inveniuntur. 

Omnia  tubercula  ab  initio  granulationes  sunt, 
quae  \ juxtapositionc  non  autem  intussusceplionc 
augentur,  eaque  ex  alia  prorsus  substantia  constant 
ac  ceterae  partes,  quae  ut  videtur  secernitur  exha- 
latione, non  autem,  ut  olim  putabatur,  lympha 
stagnante,  occlusis  vel  inviis  vasis  lymphaticis  exo- 
ritur. In  senis  tuberculi  partibus  continentur: 
albuminis  1,4 
gelatinae  1,2 
fibrinae  1,8 
aquae  1,6 

6.  — (Lobslcin.) 

Tria  omnino  in  tuberculorum  decursu  stadia 
observantur,  primum  stadium  crudorum  et  duro- 
rum, secundum  coctorum  vel  mollitorum,  ter- 
tium stadium  suppuratorum  et  dissolutorum  tuber- 
culorum. 


2 


Itaque  primo  stadio  tubercula  glandularum 
consistentiam  habent,  secundo  massam  casco  sive 
sebae  aspectu  non  dissimilem  observamus;  tertio 
denique  stadio  massa  haec  est  fluida  laclisque  cre- 
moris consistentiam  praebet.  E tuberculis  magis 
magisque  mollitis  dissolulisquc  abscessus  ulcerosi 
formantur,  qui  membrana  propria,  epiam  Lobstci- 
nus  nominat  pyogenique,  sunt  obducti,  atque  haec 
membrana  tenuis,  tenera  rubri  coloris  non  dissimi- 
lis est  iis,  quae  ceteros  abscessus  vestiunt.  In  me- 
diis tuberculis  mollities  primum  apparet  et  in  ex- 
ternas sensim  partes  continuatur.  Abscessus  parvi 
junguntur,  eorum  parietibus  pure  corrosis,  ct  sic 
nonnunquam  ingentes  excavationes  exsistunt.  Ab 
his  tuberculis  scropliulosis,  quae  raro  tantum  in 
hepate  cernuntur,  probe  sunt  distinguendae  indu- 
rationes  illae,  quas  Baillie  maxime  in  potatoribus 
invenit  dura  et  inegalia,  quaeque  auctore  illo  scir- 
rhosam  hepatis  conditionem  constituunt.  Contra 
Broussaei  opinionem,  tubercula  necessarie  esse  in- 
flammatione producta,  plures  anatomes  viri  peri- 
tissimi  Bayle,  Laennec,  Gcndrin  ctLobstein  dispu- 
tant, iidern  haud  negant,  affectionem  inflammato- 
riam plerumque  mollitis  tuberculis  adjungi. 

Vitium  scrophulosum  homines  reddit  ad  vitium 
tuberculosum  proclives,  et  si  formam  habitumque 
corporis  consideras  eorum,  quae  dyscrasia  tubercu- 
losa sunt  mortui,  tunc  invenies  structuram  mollem, 


libram  laxam,  cutem  teneram  formas  rotundatas  et 
carnem  minus  elasticam.  Vitium  tuberculosum  ut 
vitium  scrophulosum  potest  esse  hereditarium.  Sta- 
dium mollitiei  et  dissolutionis  plerumque  adest  ae- 
tate juvenili  vel  rarius  virili,  rarissime  autem  aetate 
puerili  vel  senili.  Omnes  medici  in  eo  consentiunt, 
certam  tuberculorum  diagnosin,’  cum  sint  in  primo 
stadio,  locum  habere  non  posse.  l)e  ipsius  hepa- 
tis tuberculis  nunc  pauca  proferam,  ceteris  generi- 
bus omissis. 

Hepatis  tubcrcnla  in  universum  sunt  minus 
numerosa,  in  singulis  autem  casibus  varietates  nu- 
merusque eorum  sunt  ingentes;  acervatim  vel  co- 
ronae instar  congregata  et  haud  raro  ita  in  invi- 
cein  impressa  sunt,  ut  quam  maxime  variae  inde 
formae  oriantur.  Mclanosae  a cl.  Lacnncc  sic 
dictae,  sunt  cl.  Bonncto  duce  nihil  aliud  nisi  tq- 
bercula,  quae  in  nonnullis  hominibus  praesertim 
senibus  nigro  praedita  sunt  colore.  Nec  minus 
cyrrhosac,  quas  cl.  Lacnncc  describit  parva  cor- 
puscula, quorum  volumen  nunquam  milii  magnitu- 
dinem excedat,  et  quae  innumera  plerumque  copia 
congregata  per  totum  hepar  sint  diffusa,  Bonncto 
auctore  sunt  tuberculis  adnumerandae. 

Auctores  plerique  consentiunt  in  eo,  tubercu- 
lum hepatis  scrophulosum  non  frequentem  esse 
morbum.  Jam  memoratum  est  de  Baillic  verbis 
quae  de  horum  tuberculorum  frequentia  fecit.  Boii- 

netus  haec  ait:  Ceterum  haec  degenerationis  spe- 
cies multo  minus  frequens  est,  quam  in  seculo 
praeterito  putabatur,  nam  quanquam  hepar  est  in- 
testinum illud,  quod  pulmonibus  omenloque  ex- 
ceptis, frequentissime  sit  sedes  talium  formationum 
abnormium,  concedendum  tamen  est,  tubercula  per- 
raro in  eo  inveniri. 

Caput  VI. 

t 

Jam,  pertracta  historia  anatomica  hepatis  ab- 
scessuum formationis,  quae  sit  eorum  pro  magnitu- 
dine varietas,  quaeque  in  iis  contineantur  inquirere 
et  explicare  in  animo  est.  Exempla  non  pauca 
abscessuum  hepatis  ingentium  apud  auctores  ex- 
stant. Morton  mentionem  facit  hepatis  abscessus, 
ex  quo  libra  puris  effluxit,  Hazenhord  libram  et 
dimidiam  puris  in  hepatis  abscessu  vidit,  et  Lieu- 
taud  talis  abscessus  contentum  pus  aestimavit  libris 
duodecim.  Morgagni,  Valsalva,  Abercrombie  1), 
Bourdier,  Paw  2)  aliique  de  ingentibus  puris  co- 
piis in  hepate  repertis  narrant,  ex  quibus  Bour- 
dier hepatis  abscessum  novem  puris  libris  et  Paw 
viginti  libris  refertum  vidit.  Totum  hepatis  parenchy- 


1)  Cf.  Abercrombie,  liber  dic  Krankheiten  des  Unterlcibs, 
a.  d.  Engl.  v.  Wolff.  Bonn  1822. 

2)  Cf.  Voigtel,  pathologische  Anatomie,  Tom.  III. 

ma  in  pus  nonnunquam  est  dissolutum,  ita  ut  sac- 
cus solummodo  supersit,  cujus  parietes  telae  hepa- 
ticae strato  plus  minusve  crasso  lividique  coloris 
formantur,  aut  solum  reperitur  tenuis  bulla  qua 
pus  est  inclusum.  Pus  hepaticum  recens  inflam- 
matione acuta  productum  nil  proprii  habet,  aliique 
puri  bono  atque  laudabili  aequatur  1),  nisi  colorem 
subviridem,  qui  certe  a bilis  fluidi  parte  admixta 
producitur,  hepatici  puris  signum  esse  proprium 
existimes.  In  cadaveribus  quinque  hepaticis  absces- 
sibus mortuis,  Louis  quater  invenit  pus  honum, 
quod  describit  odore  carens,  subviride  vel  flavum 
et  tenax.  Pus  ex  veteribus  abscessibus  plerumque 
est  decolor,  vel  colore  hepatico  vel  etiam  faecium 
vini  (Petit)  vel,  si  vasa  sanguifera  quaedam  suppu- 
ratione sunt  destructa,  sordido  atrove  colore.  Pus 
illud  adeo  corrosivum  esse  potest,  ut  nonnullorum 
pigmentorum  vegetabilium  color  ab  eo  permutetur, 
et  adeo  nauseosum  ut  odor  ferri  plane  non  possit, 
(Portal)  quod  verisimile  est  in  solis  cadaveribus 
reperiri , cum  non  invenerim  apud  auctores,  tan- 
tam nobilis  organi  corruptionem  in  viventibus  lo- 
cum habere  posse.  Consistentia  puris  varia  esse 
potest ; pus  recens  bonum  crassum  est  seu  grumo- 
sum  seu  pultaccum , pus  vetus  vel  abscessuum  vc- 


1)  Cf.  Louis  1.  c. 


terum  (?st  plerumque  minoris  consistentiac,  serosum 
ac  interdum  limpidum. 

Caput  VII. 

Supcrest,  ut  in  hac  parte  anatomica  vias  consi- 
deremus, quas  ex  abscessibus  hepatis  pus  potest  in- 
gredi, et  a quibus  aegrotorum  sors  maxime  pendet, 
llarum  est,  abscessus  magnos  non  extra  hepatis  pa- 
renchyma erumpere,  et  post  mortem  inclusos  in 
hepate  inveniri.  Cujus  facti  exemplum  memoratu 
dignum  occurrit  in:  Meckcls  Archiv  der  prakti- 
sclien  Heilkunde  Tom.  I.  In  cadavere  viri  quin- 
quagenarii repertus  est  abscessus  hepatis  occultus 
saccatus,  qui  duas  puris  libras  ad  minimum  conti- 
nebat, et  vivente  homine  nullis  morbi  cujusdam 
signis  sese  prodiderat.  Si  perforato  peritonaeo  et 
cuti  externa  pus  proxima  via  e corpore  effluere 
potest,  apertura  maxime  fit  inter  tertiam  quartam 
quintamve  costam  spuriam.  Ut  tumorem  antehac 
a pure  collecto  productum  ab  hydrope  vesiculae 
felleae  seu  ab  abnormi  bilis  in  vesicula  fellea  col- 
lectione, quae  plerumque  a concrementis  biliariis 
pendet  recte  discernas,  phaenomena  praeterita  et 
praesentia  accurate  mente  perpendenda  sunt.  Si 
acutae  inflammationis  impetu  fracto,  tumor  inter 
costas  breves  exoritur,  cum  simulquc  signa  resolu- 
tionis imperfectae  nec  non  febris  suppuratoria  ac 

dolor  premens  in  hypochondrio  dextro  adsunt,  de 
abscessu  hepatis  non  facile  dubitari  potest.  Post 
chronicum  hepatis  morbum  diagnosis  impeditior 
est.  Quae  ut  certius  instituatur,  id  solummodo  in 
ruentem  revocemus,  in  hydrope  vesiculae  felleae 
jam  ab  initio  tumorem  circumscriptum  aequabilem 
et  fluctuantem  effici,  qui  saepe  premendo,  sive 
etiam  vesicula  fellea  prorsus  referta  sua  sponte  mi- 
nuitur, quum  pars  bilis  collectae  in  duodenum  in- 
fluerit,  insequentibus  sedibus  biliosis,  doloribus  co- 
licis conjunctis  1).  In  hepatis  abscessibus  posterius 
hoc  signum  deest,  verum  dolor  in  hypochondrio 
dextro  fortius  urget,  et  aegrotus  non  potest  nisi  in 
parte  dextra  jacere;  color  culis  abscessum  obtegen- 
tis commutatur,  et  margo  duius  abscessuum  digi- 
tis sentitur,  ac  tumor  quocunque  modo  aegrotus 
iaccat,  idem  plane  manet.  Eruptorum  hepatis  ab- 
scessuum in  brevibus  costis  multa  apud  scriptores 
exempla  laudata  reperimus.  E quinque  aegrotis, 
quorum  abscessus  hepatis  hoc  in  loco  aperiebantur, 
quatuor  Petitus  sanavit,  unum  per  breve  sex  heb- 
domadum spatium.  llaase  dua  eruptornm  in 
dextro  hypochondrio  hepatis  abscessuum  exempla 
profert,  cosquc  feliciter  sunatos  esse  dicit.  xVcrell  2) 


1)  Clielius  Cliirurgic  Torti.  1. 

2)  Voiglcl  1.  c. 

ex  tumore  in  hypoch.  dextro  evacuavit  libras  quin- 
que puris  luridi  virescentis.  Portalus  quoque  ca- 
sum sanati  hepatis  abscessus,  qui  arte  apertus  est 
enarrat.  Observatum  etiam  est,  hepatis  ichorern  in 
uinbiliculo  1),  inter  musculos  abdominis  et  lumbo- 
rum sponte  apparuisse,  cujus  posterioris  eventus 
exemplum  hoc  est.  Vir  quadraginta  annos  natus, 
doloribus,  qui  sub  musculo  latissimo  dorsi  erant 
accerrimi,  cruciebatur.  Tumor  hoc  in  loco  ortus, 
cum  fluctuans  inveniretur,  apertus  est,  ex  quo  pu- 
ris ingens  copia  effluxit;  erat  autem  una  inferio- 
rum costarum  carie  affecta.  Mortui  illius  hominis 

i 

in  posteriore  hepatis  parte  ulcus  scutellae  magni- 
tudine inventum  est.  Pus  per  telam  quoque  cel- 
lulosam ad  scapulas  usque  effusum  erat,  plurcsque 
ibi  musculi  eo  destructi  erant  2).  Casus  quidam, 
quo  hepatis  iclior  in  regione  inguinali  dextra  con- 
spiciebatur, legitur  in:  Richters  chirurgische  Bib- 
liothck  Bd.  VL“ 

Caput  VIII. 

Hepatis  pus  in  vicina  quoque  cava  interna  ef- 
fundi potest,  quod  cum  fit,  magno  est  aegroti  pc- 


1)  Rusi  , tlieoretisch  - practischcs  Handbucli  der  Cliirurgie, 
T.  I.  1831. 

2)  Saruuilung  fur  practisclic  Aerzlc  IX.  Bd. 

riculo.  Primum  diaphragma  a hepatis  pure,  si  ab- 
scessus in  margine  convexo  exislat,  perforari  po- 
test. Quod  factum  est  in  homine  cujus  morbi  his- 
toriam narrat  Petitus  in  prima  observatione.  Pure 
e tumore  hypochondrii  dextri  arte  evacuato,  cum 
digitum  in  aperturam  immisisset,  foramen  diaphrag- 
matis invenit,  quod  autem  molestias  non  attulit; 
aegrotus  enim  mox  convaluit.  "V  oigtel  multos  ci- 
tat ex  aliis  scriptoribus  casus,  in  quibus  pus  hepa- 
ticum in  pectoris  cavum  pervenit.  Ita  quidem  pus 
hepaticum  respuendo  ejici  potest,  ut  cl.  Stalpaart 
van  der  Wicl  et  Imbertus  de  Montpellicr  1)  cl. 
Ilall  erus,  Baderus,  Nicolai  aliique  observarunt  2). 
Attamen  exitus  plerumque  lethalis  est. 

Caput  IX. 

Pus  hepaticum  duabus  viis  in  canalem  intesti- 
nalem pervenire  potest,  aut  per  ductum  chole- 
dochum, aut  perforatione  ventriculi,  coli,  jejuni  vel 
duodeni,  adhaesione  primo  inter  hepar  ceteraque 
haec  organa  perfecta,  Eiicitur  his  in  casibus  pus 
g aut  vomitu  aut  una  cum  faecibus  alvo,  et  odorem 
tunc  maxime  nauseosum  spargit.  Sic  Garncltus3) 


1)  Cf.  Gendrin  1.  c. 

2)  Yoiglel  1.  c. 

3)  Mcdical  Comia cularies  by  Duncan  Tom.  I II 


tumorem  vidit  hepaticum,  qui  evacuatis  per  alvum 
libris  sex  ichoris  sanguinei,  prorsus  evanuit.  Ob- 
servati quoque  sunt  a \oigtelo  aegroti  duo,  qui 
hepatico  pure  vomitu  vel  sedibus  eiecto,  convaluere. 
Petitus  visitabat  aegrotum,  hepatis  abscessu  verisi- 
mile laborantem,  quem  dicit  bene  habuisse,  si  icho- 
rem  sedibus  emuisset,  ventris  autem  tormentis,  fri- 
gore et  agrypnia  esse  vexatum,  dummodo  ichor  non 
consueto  modo  effluxisset;  quod  quidem  per  anno- 
rum decem  ct  quinque  accidit.  Abscessus  si  in 
hepatis  parte  inferiore  maxime  in  lobo  medio  ad- 
sunt, interdum,  ut  Coiterus,  Hallerus,  Lieutaudus 
aliique  observarunt,  versus  ventris  cavum  aperiun- 
tur, effusique  plerumque  subitam  mortem  aflerunt. 
Icarius  tamen  hoc  evenire  videtur,  cum  hepatis  pars 
morbosa  plerumque  cum  vicinis  organis  concrescat. 
Concretiones  cum  colo  frequentissimas  praeter  alios 
idem  Petitus  observavit.  Narrat  is,  hominem,  qui 
hepatis  abscessu  laboraverit,  pus  quinque  annos  per 
alvum  ejecisse,  frequentibusque  per  id  tempus  tor- 
minibus vexatum  esse,  liberatumque  esse  quodam 
tempore  doloribus,  quando  per  alvum  materiem  ta- 
bidam quandam  ac  purulentam  emisisset.  Cujus 
cum  sectum  fuerit  cadaver,  colon  cum  hepate  con- 
cretum perforalumque  adparnisse.  Casus  alter  huic 
simillimus  apud  Petitum  legitur,  quem  mitto.  Gcn- 
drinus  accidisse  narrat,  ut  cum  sinistro  hepatis  lobo 
per  abscessum  ventriculus  concreverit,  hinc  vcsicu- 

lani  felleam  jam  plane  absumptam ; lobum  dextrum 
vero  cum  colo  junctum  fuisse. 

Abscessum  lobi  dextri,  cuius  diametros  digitos 
fere  Ires  expleverit,  pinguedineum  ceraeque  similem 
cholelithum  continuisse,  cujus  superficies  passim 
membrana  spuria  obducta  fuerit,  qualis  in  pulmo- 
nis cavis  purulentis  interdum  reperiatur.  Memo- 
randum hoc  loco  etiam  id  est,  quod  venae  majo- 
res pure  adedi  possint,  unde  sanguinea  interdum 
ac  mortifera  diarrhoea  oritur.  Exemplum  hujus 
rei  Louissii  observationum  tertia  praebet.  Litte- 
rarum studiosi,  annos  nati  viginti  et  duos,  qui  al- 
ternis sanguinea  serosaque  diarrhoea,  ictero  dolori- 
busque dextri  hypochondrii  laboraverat,  quum  seca- 
retur cadaver,  praeter  intestinorum  crassorum  ul- 
cera hepar  pro  more  paulo  durius,  multisque  luri- 
dis subrotundisque  maculis  quasi  pictum  repertum 
est.  Maculae,  quarum  diametri  longitudo  5 — 8 
lineas  efficiebat,  subviride  luridum  lcntumque  pus 
continebant.  Praeterea  ulcera  purulenta  etiam  ma- 
jora, quorum  magnitudo  nucem  fere  aequabat,  in- 
que  illis  et  intestinis  sanguinis  effusi  decem  ad 
duodecim  pondo  apparuerunt.  Multum  sanguinis 
ventriculus  ille  perforatus  et  intestina,  quorum  ex- 
emplum supra  exhibui  ex  Gendrini  observationibus, 
continuerunt. 

Restat  nunc,  ut  de  hepatis  cicatricum  forma- 
tione dicam.  Quam  rem  etsi  haud  levis  sane  mo- 


menti  sit,  sriptores  tamen  miniis  curasse  video. 
Pendet  enim  quaestio  ex  liac  re,  hepatis  abscessi- 
bus utrum  mederi  possis  necne.  Louisius  dicit  in 
hepatis  parenchymate  cicatrices  nullas  rcperiri. 
Porlalus  etsi  raro,  tamen  cicatricum  qiiandam  in 
hepate  formationem  esse  statuit.  Hepatis  absces- 
sibus quorum  facta  fuerat  incisio  in  hypochondrio, 
vel  pus  per  os  alvumque  emissum,  plane  prospero 
cum  eventu  medicinam  esse  adhibitam,  non  est 
quod  dubitetur.  Vel  necesse  igitur  est,  illud  si 
factum,  revci'a  ductam  cicatricem  esse.  Quid  enim? 
si  reperiuntur  in  ipsis  pulmonibus  cicatricum  du- 
ctus, qua  de  causa  easdem  fieri  posse  in  hepate 
negemus?  Hepar  in  superficie  laesum  prosperam 
sane  medicinam  admittit.  Atque  haec  nonne  ob- 
ductione cicatricis  efficitur?  Petitus  quidem  cujus 
singulari  simplicitati  lides  habenda  est,  hanc  rem 
extra  omnem,  opinor,  dubitationem  ponit.  Is  enim 
hominis,  qui,  dum  vivebat,  hepatis  laboraverat  ab- 
scessibus, apertione  autem  sanatis,  mortui  obductione 
instituta  hepatis  duram  impressamque  cicatricem 
(cicatrice  ferine  et  enfoncee)  reperit.  — 

Verum  de  his  satis  esto,  prostat  altera  pars 
nosologica,  quam  ne  ad  nimiam  libellus  amplitu- 
dinem crescat,  concisius  pertractare  constitui. 

Pars  nosologica. 


C a p.  X. 

Initium  ab  hepatitide  acuta  faciamus.  Est 
enim  haec  res  ita  comparata,  ut  nisi  vivam  et  ex- 
plicatam illius  imaginem  tibi  informaveris,  ne  id 
quidem,  quod  illam  sequi  potest,  dico  apparatus 
bdiosi  suppurationem  probe  pernosci  liceat.  Indi- 
cia acutae  hepatitidis,  quae  vulgo  statuunt  auctores 
Bonnetus  non  ad  ipsam  hepatitidem,  sed  ad  morbi 
statum  quendam  complicitum,  quem  Gastro-hcpato- 
peritonitidem  dicit,  cujus  ventriculus  ct  pe- 
ritonaeum haud  minus  particeps  est,  pertinere  vult. 
Hepatitis  enim,  dummodo  salis  effloruerit,  nunquam 
est,  quin  et  ventriculum  ct  peritonaeum  quodam- 
modo inflammatum  in  suas  partes  vocet,  cumque 
illis  quasi  commercium  agat.  Indicia  compliciti 
hujus  morbi  graviora  fere  haec  sunt.  Est  dolor 
modo  obtusus,  modo  penetrans  et  acutus  hypochon- 
i drii  dextri  vel  regionis  epigastricae,  qui  impressione 
i facta  augetur,  quin  ad  ipsum  humerum  et  scapu- 
i lam  fit  ut  propagetur.  Aegrotus  lateri  maxime 
dextro  incumbere  solet;  respiratio  molesta,  qua  pe- 
ctus dextrum  non  juste  extenditur,  tussis,  sitis  ar- 
dens, gustus  amaritudo,  nausea,  vomitus,  ciborum 


fastidium,  lingua  media  subviride  lurideque  obducta, 
alvus  adslricta,  excrementa  albida,  pulsus  febrilis 
durusque,  cutis  languide  ardens,  oculorum  cutisque 
color  saepe  luridus,  urina  crocea,  rara,  oleosa  cum 
sedimento  latericio  observantur.  Jam  dolor  altus 
ille  et  obtusus  ex  hepate,  acutus  et  penetrans  e 
peritonaeo  proficiscitur.  Atque  haec  si  adparent 
symptomata,  haud  facile  in  hepatis  morbi  dijudi- 
catione locus  errori  erit.  Verum,  si  quod  saepius 
accidit,  alterutrum  decst  indiciorum,  veluti  dolor 
dextri  hypochondrii,  res  difficilior  est.  Is  enim, 
ut  ex  aliis  quoque  pendere  causis  potest,  ita  cetero- 
rum indiciorum  nullum  est,  quod  cum  morbo  alio 
non  conveniat.  Idem  ex  omni  parte  de  hepatis 
abscessibus  valet,  quorum  dijudicatio  aeque  diffici- 
lis est.  Praeter  similitudinis  speciem  enim  nemo 
in  picrisque  casibus  statuere  quidquam  pro  certo 
poterit. 

Namque  quo  formantur  tempus  admodum  va- 
rium est.  Fieri  potest,  ut  jam  prima  hebdomade 
oriantur  abscessus,  post  plures  autem  annos  etiam 

acutam  hepatitidem  subsequuntur.  Suspicio  orien- 

/ 

tis  hepatis  abscessus  vera  esse  videtur,  si  sub  finem 
primae  et  secunda  hebdomade,  sudore  alterno  suc- 
cedente frigoris  horrore,  si  palmarum  ardor,  magna 
sub  vesperam  exacerbatio,  et  gravitas  vel  premens 
quid  ab  aegroto  in  hypochondrio  sentitur.  Casus 
quidam,  ubi  abscessus  post  hepatis  laesionem  exter- 

nam  orti  sunt  apud  Bonnetum  leguntur.  Cete- 
rum hoc  etiam  notandum  est,  homines  juniores  ac 
viros  frequentius  hepatis  abscessibus  laborare,  quam 
aetate  provectiores  ac  foeniinas.  Interdum  liepa- 
titiden  acutam  etiam  cerebri  morbosa  quaedam  con- 
ditio sequitur.  Quae  cum  ex  meningis  inflamma- 
tione proficiscatur,  celerem  mortem  adlert.  — 

Utrum  pus  in  hepate  ortum  aut  resorberi  et 
in  vesicam  surasque  effundi  amoveriqua  possit  ex 
hepate  nec  ne  hucusque  dubium  est.  Experientia 
vera  in  bis  rebus  sola  docet  moiorisque  facienda 
est  contentionibus  vanis.  Itaque  ego  non  dubitabo, 
quanquam  ubi  observationi  hujus  rei  locus  conce- 
datur, casus  fortasse  rarissimi  sunt.  De  aetiologia 
ccterisquc  hepatitidis  exitibus  quaestio  hoc  loco 
mihi  praetermittenda,  jamque  ad  aliam  formam, 
hepatitidem  chronicam  transeundum  mihi  videtur. 

C a p.  XI. 

Hepatitis  chronica  non  minus  ac  acula  atten- 
tionem nostram  commovet,  cum  hanc  quoque  he- 
patis abscessus  subsequantur.  Primum  oriri  ea 
potest  ex  hepatitide  acuta,  ubi  de  diagnosi  dubitari 
non  facile  potest,  tum  vero  haec  etiam,  etsi  in- 
flammatio acuta  non  antecessit,  morbi  idiopathici 
ratione  occurrit,  qui  ortus,  ut  Bonnctus  dicit,  fre- 
quentior  est.  Non  est  hujus  loci,  uberius  enume- 
rare chronicae  haepalitidis  ex  acuta  hepatitide  or- 

tae  phaenomena;  symptomata  enim  in  universum 
eadem  adsunt,  sed  minori  gradu,  et  magis  magis- 
que gastritidi  ac  peritonitidis  signa  evanescunt. 
Hepatitidis  chronicae  idiopathicae  signa  nihil  sin- 
gularis ac  memoratu  digni  nobis  offerunt,  cur  ini- 
tio hepatis  palhema  minime  suspicandum  est.  Hc 
patitis  haec  chronica  maximam  partem  in  iis  ho- 
minibus invenitur,  qui  hypochondriacis,  digestionis 
assimilationisque  apparatus  diversis  affectionibus, 
febribus  intermittentibus  diurnis  et  constitutione 
atrabiliario  laboraverunt,  et  qui  vitam  agunt  se- 
dentariam. Ex  quibus  ut  aegrotam  hepatis  condi- 
tionem conjicias,  nec.esse  est  alia  symptomata  pa- 
thognomonica  accedere,  scilicet  dolores  repentini 
in  hypochondrio  dextro,  per  intervalla  aegrotum 
vexantes,  qui  per  aliquot  plerumque  temporis  mo- 
menta, vel  ad  maximum  per  quartam  horae  partem 
perdurant,  et  tum  omnino  evanescunt.  Luridus  li- 
vidusque  faciei  color  observatur,  porro  dolores  in 
regione  epigastrica,  qui  sensim  praecipue  ante  pran- 
dium augentur,  in  ipsa  coena  intermittunt,  diges- 
tione vero  exacerbantur.  Quo  tempore  alia  depra- 
vatae digestionis  signa  luculentiora  adsunt.  Lin- 
gua praecipue  muco  ex  flavo -fusco  oblecta  est, 
fastidium  ciborum , eructatur  aegrotus  materiem 
mucosam  amaramvc,  interdum  vomitu  plerumque 
vero  alvo  adstricta  et  flatulentia  laborat.  Facies 
ejus  tristitiam  moeroremque  .indicat,  cl  ex  oculis 

splendor  ille  sanorum  hominum  evanescit;  conjun- 
ctiva bulbi  lurida  conspicitur,  et  mens  aegroti  af- 
fectibus facile  agitatur.  Quare  Chisholm  ait:  In 

hominibus  hepate  laborantibus,  phaenomena  sunt 
frccjuentissima  animi  deicctio,  capitis  gravitas,  omi- 
na mala,  timor  mortis  poenacque  ac  scrupuli  reli- 
giosi. Mirandum  est  certe,  quam  facile  hac  con- 
ditione mens  ardore  pio  quodam  fanatico  atque 
mystico  excitetur;  tristissimae  tum  imagines  ante 
oculos  veniunt,  etiamsi  aegrotus  vitam  egerit  rectam 
honestamque.  Quod  ad  hujus  morbi  diagnosin, 
maximi  momenti  sunt  dolores  ii,  qui  in  hypochon- 
drio dextro,  epigastricaque  regione  sentiuntur,  qui 
sensim  graviores  atque  frequenti  ores  fiunt;  sunt  hi 
plerumque  oblusi  et  sensu  quodam  gravitatis  con- 
juncti, attamen  interdum  sunt  acuti  et  in  pectus 
scapulamque  dextram  vertuntur,  quod  tamen  signum 
posterius  non  ita  constans  est,  ut  plerumque  puta- 
tur. (Louis,  Bonnet.) 

Exploratio  abdominis  manualis  non  est  hic  ne- 
gligenda;  ut  autem  certa  inde  morbi  dijudicatio 
existat,  non  solum,  si  erecte  stat,  vel  etiam  si 
jacet  aegrotus  , et  in  casibus  dubiis,  in  omni  cor- 
poris positione  est  instituenda.  Per  se  patet,  ae- 
grotum in  hac  exploratione  doloribus  cruciari.  Tu- 
mens vero  plerumque  hypochondrium  dextrum  in- 
venitur, heparque  ipsum  volumine  auctum,  inter- 
dum durum,  et  digitos  duos  tresve  infra  costa» 

spurias  inferiores  prominens;  nonnunquain  etiam 
protuberantiae  et  gibbi  in  ejus  superficie  deferun- 
tur. Notandum  insuper  est,  respirationem  paene 
Semper  esse  perturliatam ; tussis  nempe  adest  sicca, 
quae  acriores  dolores  reddit,  et  dextra  tlioracis 
pars  inspiratione  non  juste  dilatatur.  Respirationis 
molestiae  eo  augentur,  quod  aegrotus  in  s’n  stro 
solum  latere  jacens  somno  frui  potest.  In  hoc  re- 
rum statu  urina  est  crassior  oleacea  et  crocei  co- 
loris, puls  us  duriusculus  frequens  et  corporis  ma- 
cies in  dies  augetur.  — 

C a p.  XII. 

Haec  sunt  hepatitidis  chronicae  signa,  quacum 
vitia  organica  varia  jungi  possunt.  Si  vero  absces- 
sus formetur,  nisi  abdominis  musculi  destruantur, 
aut  ichor  ore  alvoque  ejiciatur,  de  eo  conjectura 
pulla  est,  etsi  iu  plerisque  casibus  signa  fiunt  gra- 
viora. Si  diaphragmate  pleuraque  perforatis,  pus 
per  os  ejicitur,  abscessus  hepatis  diagnosis  in  casi- 
bus nonnullis  non  ita  facilis  est,  in  plerisque  autem 
casibus,  si  signa  praeterita  et  ichoris  natura  repu- 
tentur, parum  difficilis.  Si  aegrotus  praegressa 
Inflammatione  hepatis  acuta  seu  chronica,  aut  vo- 
mitu aut  sedibus  iehorem  emittit,  verisimile  maxime 
est,  hepatis  abscessum  adesse,  cujus  pus  ad  ventri- 
culum vel  intestina  pervenit;  et  ita  etiam  est,  si 
sanguis  ater  vomitu  vel  alvo  ejicitur,  quo  casu  va- 
sa sanguifera  hepatis  ichore  adesa  sunt.  Fluxus 
hepaticus  in  hepatis  pathepiate  vel  in  hepatis  ab- 

scessu  focum  liabere  potest,  quod  est  verisimilius, 
si  acutus  hepatis  morbus  praeivit.  — 

Prognosis  hepatis,  abscessuum  in  plerisque  ca- 
sibus est  pessima,  etsi  exempla  exstant,  per  multos 
annos  aegrotos  alvo  icliorein  evacuasse.  Plerumque 
autem  si  ad  summum  destructio  hepatis  pervenit, 
ascites  nascitur,  quo  vita  aegroti  terminatur.  De 
ceteris  abscessus  liepalici  exitibus  jam  dictum  est. 

Vitia  hepatis  organica,  quibuscum  abscessus  he- 
patici conjunguntur,  varia  esse  possunt.  Frequen- 
tissima  est  magnitudo  hepatis  adaucta,  rubor  satu- 
ratior, molli tiesque  ejus  telae,  concrementa  biliaria, 
vesicula  fellea  constricta,  adhaesiones  hepatis  cum 
diaphragmate,  peritonaeo,  ventriculo,  colo,  atque 
horum  intestinorum  perforationes.  Verisimile  est 
in  nonnullis  casibus  abscessus  hepaticos  concre- 
mentis biliari  is  et  induratis  aliis  intestinis,  quae 
chronicam  inflammationem  induxerant,  esse  ortos. 

Causa  hepatis  abscessuum  proxima  nonnisi  ex 
praegressa  inflammatione  acuta  vel  chronica  vel  e 
tuberculis  petenda  est,  cum  concedendum  minime 
sit,  hepatis  parenchyma  subito  vel  puncto  temporis 
in  pus  posse  permutari;  sic  capitis  laesiones,  quae 
abscessus  hepaticos  producunt,  statum  infiammvtori- 
mn  hepatis  adducere  necesse  est.  Bonnetus  con- 
tendit, hepatis  abscessus  eos,  qui  capitis  laesiones 
insequuntur,  tunc  solum  oriri  posse,  si  tubi  intesti- 
nalis irritatio  inflammatoria  anteierit;  quod  esti  in 
nonnullis  casibus  ita  se  habeat,  concludi  non  potest, 
hanc  tubi  alimentarii  irritationem  scmper  prius  ad- 
fuisse. 

V i t a. 


Natus  sum  anno  MDCCCX,  fidei  addictus  catholicae, 
Ccilcnkirchii,  vico  prope  Aquisgranum,  ex  parentibus 
Joanne  Petro  Dick,  notario  publico,  et  Johanua,  e gente 
Cornelia,  quorum  integra  adhuc  fru  entium  valetudine 
et.  memoriam  colere  gratissimam,  et  benevolentiam  sum 
mam  erga  me,  quantum  fleri  poterit,  remunerari  maxime 
nunquam  desinam.  Domi  primis,  quibus  excoli  puero- 
rum mens  cl  animus  solet,  historiae,  mathematices,  lin- 
guae et  Latinae  et  Graecae  ceterarumquc  elementis  in- 
stitutus. aetatis  anno  decimo  quarto  traditus  sum  gym- 
nasio , quod  Collegii  Iesuitarum  Coloniae  est.  Ubi 
postquam  unum  peregi  annum,  quo  classem  tertiam  et 
secundam  inferiorem  frequentavi,  profectus  Bonnam  ibi- 
que  examinatus  hujus  oppidi  gymnasii  classi  secundae 
adseriptus  sum.  Postannum  unum  vero  et  dimidium 
domum  redii,  ac  proprio  ibi  per  anni  dimidii  spatium 
ad  exercenda  studia  academica  Marte  instructus,  Bon- 
naoquc  maturitatis  inde  testimonio  secundae  classis  do- 
natus, semestri  aestivo  anni  MDCCCXXY1I  a Rectore 
Universitatis  Rhenanae  Borussieae  Magnifico  Nocggerath 
inter  cives  academicos  acceptus,  et  in  illustris  Medico- 
rum ordinis  Album  a Decano  spectabili  Nasse  inscriptus 
sum.  In  alma  igitur  hujus  Universitatis  sede  per  duos 
continuos  annos  viros  doctissimos  clarissimos  disseren- 
tes audivi:  Cei.  Nces  ab  Esenbeck  de  botanice,  Cei.  Bi- 
schoiT  de  chemia  experimentali  et  recenlioris  chemiae 
historia.  Cei.  v.  Calkcr  dc  logice.  Cei.  Weber  de  Oslc- 
ologia  et  arte  fascias  rite  imponendi,  Cei.  liarlcss  de 


medicinae  methodologia  et  materia  medica,  Cei.  Maver 
de  anatomia  nec  non  de  anatoinia  et  physiologia  foetus 
Cl.  Miiller  de  medicinae  encyclopaedia  atque  methodo- 
logia,  de  pathologia  generali  et  semiotice,  CL  aMiinchow 
de  physice  experimentali,  Cl.  Ileinrich  de  Taciti  anna-. 
] ibus,  Ccl.  Goldfnss  de  Zoologia  et  Zootomia,  Ccl.  Noeg- 
gerath  de  mincralogia,  CeLNaumann  de  morbis  infantum. 
Ilis  igitur  auditis  praelectionibus  eupcratoque  examine 
pliilosopbico  annum  dimidium  propter  causas  quasdam 
gentilicas  domi  transegi.  Autumno  vero  anniMDCCCXXIX 
Bcrolinum  profectus,  postquam  Rectore  Magnifico  lle- 
gelio  et  Decano  spectabili  Wagnero  civium  acadcmico- 
rnm  numero  rite  adscriptus  fui,  per  semestre.  Rustii  V. 
illust.  lectionibus  chirurgicis  atque  clinicis  III.  Bartelsii 
therapeuticis,  et  111.  Gracfii  exercitationibus  clinicis  aus- 
cultans interfui.  Quo  tempore  cum  satisfaciendum  rei 
militari  esset,  examinatus,  apud  cohortis  praetoriae  par- 
tem eam,  quae  rem  tormentariam  administrat,  Cal.  Maiis 
munus  chirurgi  publici  suscepi.  Verum  enim  vero  per 
duo  semestria  subsequentia  neque  proelectiones  hae 
de  causa  neque  exercitationes  clinicas  tanto  studio, 
quanto  fas  est  mihi  licuit  frequentare..  Cei.  Sundelini 
exercitationibus  clinicis  medicis  ipse  artem  exercens  per 
annum,  Graefiiquc  iisque  exercitationibus  chirurgicis  at- 
que ophtalmiatricis  iterum  auscultans  interfui.  — 

Iam  tentamine  medico  et  examine  rigoroso  coram 
gratioso  medicorum  ordine  rite  absolutis,  spero  fore,  ut 
dissertatione  hac  thesibusque  adjectis  palam  defensis, 
summi  in  medicina  atque  chirurgia  honores  mihi  con- 
cedantur. 

T h e s e s. 


1. 

Vis  lunae  in  hominum  morbos  minime  neganda. 

2. 

Pus  hepatis  recens  bonum  alquc  laudabile. 

3. 

Syphilis  prius  in  aliis  ierris  fuit  quam  >n  Europa. 

4. 

Morbi  pulmonum  in  zona  tropica  frequentiores  sunt 
quam  in  zona  frigida. 

5. 

Cornea  nervis  vasisque  gaudet. 


